བྱང་ཆུབ་ལམ་གྱི་རིམ་པའི་དམར་ཁྲིད་ཐམས་ཅད་
མཁྱེན་པར་བགྲོད་པའི་མྱུར་ལམ་
ཞེས་བྱ་བ་བཞུགས་སོ།
༄༅༎ ན་མོ་གུ་རུ་མུ་ནི་ཨིནྡྲ་ཡ། རྨད་བྱུང་སྙིང་སྟོབས་ཐུགས་རྗེའི་ལྕགས་ཀྱུ་
ཡིས༑༑ བདེ་གཤེགས་གཞན་གྱིས་བསྒྲལ་བར་མ་ནུས་པའི༎ དམུ་རྒོད་གདུལ་དཀའི་
འགྲོ་བ་འདྲེན་མཛད་པའི༎ འདྲེན་མཆོག་ཤཱཀྱའི་ཏོག་ལ་གུས་ཕྱག་འཚལ། རླབས་ཆེན་
སྤྱོད་པའི་མངའ་བདག་མི་ཕམ་མགོན༎ ཟབ་མོའི་ལྟ་བ་སྦྱིན་མཛད་འཇམ་པའི་དབྱངས༎
འཛམ་གླིང་མཛེས་བྱེད་ཀླུ་སྒྲུབ་ཐོགས་མེད་ལ༎ བྱང་ཆུབ་སྙིང་པོའི་བར་དུ་སྐྱབས་སུ་
མཆི༑༑ བཤད་སྒྲུབ་གདམས་པའི་མཆོག་མངའ་ཨ་ཏི་ཤ །བཀའ་གདམས་བསྟན་པའི་མེས་
པོ་འབྲོམ་སྟོན་རྗེ༎ རྣལ་འབྱོར་རྣམ་བཞི་སྐུ་མཆེད་གསུམ་ལ་སོགས༎ བཀའ་གདམས་
བླ་མ་རྣམས་ལ་སྙིང་ནས་འདུད༎ ཐུབ་བསྟན་ཡོངས་རྫོགས་བློ་བཟང་ཆུ་མཚོ་ནས། རྩོམ་
འཆད་རྩོད་པའི་རླབས་འཕྲེང་མཁའ་ལ་འཕྱུར༎ གྲགས་དཀར་གཟེགས་མ་ཕྱོགས་བཅུར་
འགྲེམ་མཛད་པའི༎ བློ་བཟང་གྲགས་པའི་དཔལ་ལ་སྤྱི་བོས་འདུད༎ བློ་བཟང་ཆོས་ཀྱི་
རྒྱལ་མཚན་འཛིན་པའི་མཆོག །ངག་གི་དབང་ཕྱུག་བློ་བཟང་རྒྱ་མཚོའི་སྡེ༎ མ་ནོར་ལམ་
སྟོན་དྲིན་ཅན་བླ་མ་ལ༎ གུས་པས་འདུད་དོ་བརྩེ་བའི་ལྕགས་ཀྱུས་ཟུངས༎
དེ་ལ་འདིར་སྐལ་བ་དང་ལྡན་པའི་གདུལ་བྱ་ཚིག་ཙམ་ལ་འཆེལ་བ་མ་ཡིན་པར་

62
ལམ་རིམ་མྱུར་ལམ།
ངེས་པར་ཐར་པ་དང་ཐམས་ཅད་མཁྱེན་པ་དོན་དུ་གཉེར་བ་རྣམས་སངས་རྒྱས་ཀྱི་སར་
འཁྲིད་པར་བྱེད་པའི་བྱང་ཆུབ་ལམ་གྱི་རིམ་པའི་འཁྲིད་ལ་གཉིས། བླ་མ་བརྒྱུད་པའི་ཁུངས་
བཤད་པའི་སྒོ་ནས་ལམ་གྱི་གྲངས་དང་གོ་རིམ་ལ་ངེས་པ་བསྐྱེད་ཚུལ་བཤད་པ་དང་།
ངེས་པ་སྐྱེས་ནས་ལམ་གྱི་རིམ་པ་ལ་བློ་སྦྱོང་ཚུལ་དངོས་བཤད་པའོ༎
དང་པོ་(བླ་མ་བརྒྱུད་པའི་ཁུངས་བཤད་པའི་སྒོ་ནས་ལམ་གྱི་གྲངས་དང་གོ་རིམ་ལ་ངེས་པ་བསྐྱེད་ཚུལ་བཤད་པ་)
ནི༑ ཆུ་མགོ་གངས་ལ་ཐུག་པ་ཞིག་དགོས་པ་ལྟར། དམ་པའི་ཆོས་ཀྱི་བརྒྱུད་པའང་བསྟན་
པའི་བདག་པོ་ཡང་དག་པར་རྫོགས་པའི་སངས་རྒྱས་ལ་ཐུག་པ་ཞིག་དགོས་པས། སྐྱེས་
བུ་གསུམ་གྱི་ལམ་གྱི་རིམ་པ་འདི་ལ། རྒྱ་ཆེ་བའི་ལམ་གྱི་རིམ་པ་དང་། ཟབ་མོའི་ལམ་གྱི་
རིམ་པ་གཉིས་ལས།
དང་པོ་(རྒྱ་ཆེ་བའི་ལམ་གྱི་རིམ་པ་)ནི། ཡང་དག་པར་རྫོགས་པའི་སངས་རྒྱས་ནས་རྗེ་བཙུན་
བྱམས་པ། དེ་ནས་ཐོགས་མེད་སྐུ་མཆེད་སོགས་ལ་བརྒྱུད་པ་དང་། གཉིས་པ་(ཟབ་མོའི་ལམ་
གྱི་རིམ་པ་)ནི། ཡང་དག་པར་རྫོགས་པའི་སངས་རྒྱས་ནས་རྗེ་བཙུན་འཇམ་དབྱངས་དང༌། དེ་
ནས་དཔལ་མགོན་འཕགས་པ་ཀླུ་སྒྲུབ་སོགས་ལ་བརྒྱུད་པ་གཉིས་ཀ་དཔལ་མར་མེ་
མཛད་ལ་མངའ་ཞིང་། མདོར་ན་དཔལ་མགོན་འཕགས་པ་ཀླུ་སྒྲུབ་ནི་བསྟན་པ་འདི་ལ་སྟོན་
པ་གཉིས་པར་གྲགས་ལ། མགོན་པོ་ཀླུ་སྒྲུབ་ཀྱིས་མཁྱེན་པའི་ཆོས་ལ་ཇོ་བོས་མི་མཁྱེན་
པ་མེད་པས་བསྟན་པའི་བདག་པོར་ཡིད་ཆེས་པར་བྱ། ཇོ་བོ་ཆེན་པོས་དགེ་བཤེས་སྟོན་
པ་ལ་ལམ་གྱི་རིམ་པ་འདི་ལྐོག་ཁྲིད་དུ་མཛད་དེ། དེ་ཡང་དགེ་བཤེས་སྟོན་པས་ཇོ་བོ་ལ་ཁོང་
གཞན་ལ་སྔགས་ཀྱི་གདམས་པ་གནང་ནས། ངོས་ལ་ལམ་གྱི་རིམ་པ་འདི་གནང་བ་ཇི་ལྟར་
ལགས་ཞུས་པས། ངས་ཁྱོད་མིན་པ་གཞན་ལ་གཏད་ས་མ་རྙེད་པ་ཡིན་གསུངས་ནས།
མན་ངག་འདི་དགེ་བཤེས་སྟོན་པ་ལ་གཏད་དེ། ཁོང་བསྟན་པའི་བདག་པོར་བྱིན་གྱིས་
བརླབས་པ་ཡིན་པས། བཤེས་གཉེན་འབྲོམ་འཕྲིན་ལས་ཀྱི་ཁྱབ་གདལ་ཆེ་བ་ཡང་དེའི་

བླ་མ་བརྒྱུད་པའི་ཁུངས་བཤད་པ།
63
རྟེན་འབྲེལ་ཡིན། བཤེས་གཉེན་ཆེན་པོ་འབྲོམ་གྱིས་རྣལ་འབྱོར་དབང་ཕྱུག་དགོན་པ་བ་ལ་
གསུངས་ཤིང༌། དེས་སྣེའུ་ཟུར་བ་དང་། དེས་ཐག་མ་པ་དང་། དགྱེར་ཆེན་པོ་ལ་གསུངས་
པ་དང་། དགེ་བཤེས་འབྲོམ་རིན་པོ་ཆེས་སྤྱན་སྔ་ཚུལ་ཁྲིམས་འབར་ལ་གསུངས་ཤིང་།
དེས་བྱ་ཡུལ་བ་ལ་གསུངས་པའི་བཀའ་གདམས་གདམས་ངག་པ་ནས་བརྒྱུད་པའི་ལམ་
རིམ་གཉིས་རྗེ་བཙུན་ཆོས་ཀྱི་རྒྱལ་པོ་ཙོང་ཁ་པ་ཆེན་པོས་ལྷོ་བྲག་གྲུབ་ཆེན་ལས་ཀྱི་རྡོ་རྗེ་
ལ་གསན། ཡང་སྟོན་པ་རིན་པོ་ཆེས་དགེ་བའི་བཤེས་གཉེན་པོ་ཏོ་བ་ལ་གསུངས་ཤིང༌།
དེས་དགེ་བཤེས་དོལ་པ་དང་། ཤ་ར་བ་ལ་གསུངས་པའི་བཀའ་གདམས་གཞུང་པ་ནས་
བརྒྱུད་པའི་ལམ་གྱི་རིམ་པ་རྗེ་རིན་པོ་ཆེས་གྲྭ་སྐོར་མཁན་ཆེན་ཆོས་སྐྱབས་བཟང་པོ་ལ་
གསན༑ དེ་ཡན་གྱི་བླ་མ་གོང་མ་གཅིག་ནས་གཅིག་ཏུ་བརྒྱུད་པའི་རིམ་པ་ནི་ལམ་རིམ་
གསོལ་འདེབས་སུ་གསལ་བ་ལྟར་ཡིན་ལ། དེ་ཡང་རྗེ་བདག་ཉིད་ཆེན་པོས་ཐོག་མར་རྗེ་
བཙུན་འཇམ་པའི་དབྱངས་ཀྱིས་གསུངས་པའི་ངེས་འབྱུང༌། བྱང་ཆུབ་ཀྱི་སེམས། ཡང་
དག་པའི་ལྟ་བ་གསུམ་ལ་གཙོ་བོར་ཐུགས་སྦྱོང་མཛད་ཅིང་། ཕྱིས་རྭ་སྒྲེང་རྒྱལ་བའི་དབེན་
གནས་སུ། ཇོ་བོ་ཆེན་པོའི་སྐུ་བརྙན་དབུ་ཡོན་མར་གྲགས་པ་སྤྱན་དྲངས། གསོལ་བ་
ཤུགས་དྲག་ལ་ཡུན་རིང་བ་བཏབ་པ་ལས། ཡང་དག་པར་རྫོགས་པའི་སངས་རྒྱས་ནས།
ལྷོ་བྲག་གྲུབ་ཆེན་ནམ་མཁའ་རྒྱལ་མཚན་གྱི་བར་གྱི་བླ་མ་བརྒྱུད་པ་རྣམས་དང་། ཁྱད་པར་
ཇོ་བོ་ཆེན་པོ། འབྲོམ་སྟོན་པ། པོ་ཏོ་བ། ཤ་ར་བ་རྣམས་ཟླ་བའི་བར་དུ་ཞལ་གཟིགས།
གདམས་པ་དང་རྗེས་སུ་བསྟན་པ་ཡང་མང་དུ་བསྩལ་ནས། མཐར་པོ་ཏོ་བ་ལ་སོགས་པ་
གསུམ་ཇོ་བོ་ལ་ཐིམ། ཨ་ཏི་ཤས་ཕྱག་སྤྱི་བོར་བཞག་ནས་བསྟན་པ་ལ་བྱ་བ་རྒྱ་ཆེན་པོ་
གྱིས་དང༌། བྱང་ཆུབ་སྒྲུབ་པ་དང་སེམས་ཅན་གྱི་དོན་བྱེད་པའི་གྲོགས་བདག་གིས་བགྱི་
གསུངས་ནས་མི་སྣང་བར་གྱུར་པ་ལ་སོགས་པའི་ངོ་མཚར་བའི་ལྟས་མང་དུ་བྱུང་ཞིང༌།
དེའི་ཚེ་མཁན་ཆེན་ཟུལ་ཕུ་བ་དཀོན་མཆོག་དཔལ་བཟང་པོ་དང༌། ལོ་ཆེན་སྐྱབས་མཆོག་

64
ལམ་རིམ་མྱུར་ལམ།
དཔལ་བཟང་ལ་སོགས་པ་རྣམས་ཀྱིས་བསྐུལ་བ་ལ་བརྟེན་ནས་བྱང་ཆུབ་ལམ་རིམ་ཆེན་མོ་
མཛད་པ་ལ། རྗེ་བཙུན་འཇམ་པའི་དབྱངས་ཀྱིས་ངེད་ཀྱིས་བསྟན་པའི་ངེས་འབྱུང༌། བྱང་ཆུབ་
ཀྱི་སེམས།
ལྟ་བ་རྣམ་དག་གི་སྒོ་ནས་འཁྲིད་པའི་ལམ་དེར་མ་འདུས་པ་ཡིན་ནམ་གསུང་
བ་ལ། སྐྱོན་མེད་དེ། དེ་གསུམ་གྱིས་སྲོག་རྩ་བྱས་ནས། དེའི་སྟེང་དུ་ལམ་སྒྲོན་ལ་སོགས་
པའི་ལུང་གིས་ཁ་བསྐངས་ཏེ་སྐྱེས་བུ་གསུམ་གྱི་ལམ་རིམ་དང་སྦྱར་བ་ཡིན་ལ་ཞེས་ཞུས་
པ་ལ་སོགས་པའི་གསང་བ་བསམ་གྱིས་མི་ཁྱབ་པ་ཞིག་ཡོད་པས། ལམ་གྱི་རིམ་པའི་
གནད་འདི་དག་རྗེ་བཙུན་འཇམ་པའི་དབྱངས་ནས་རྗེ་རིན་པོ་ཆེ་ལ་བརྒྱུད་པ་ཡིན་བྱས་
ཀྱང་ཆོག་ལ། རྗེ་བླ་མ་འདི་ཉིད་ལ་ཡང་གདམས་པའི་བརྒྱུད་པ་ཟིན་ངོ་ཤེས་པའི་སློབ་མ་
མང་དུ་བྱུང་བས། ལམ་གྱི་རིམ་པའི་བརྒྱུད་ཚུལ་ཡང་དེ་སྙེད་བྱུང་མོད། རྒྱལ་བ་དབེན་ས་
པ་ཡབ་སྲས་ཀྱིས་གསན་པའི་བརྒྱུད་པ་ནི། རྗེ་རིན་པོ་ཆེ། རྒྱལ་ཚབ་ཆོས་རྗེ། འདུལ་
འཛིན་གྲགས་པ་རྒྱལ་མཚན། མཁས་གྲུབ་ཆོས་རྗེ། རྗེ་ཤེས་རབ་སེང་གེ །འདུལ་འཛིན་བློ་
གྲོས་སྦས་པ། པཎ་ཆེན་ཆོས་ཀྱི་རྒྱལ་མཚན། རྗེ་སྐྱབས་མཆོག་དཔལ་བཟང༌། རྗེ་གྲུབ་
པའི་དབང་ཕྱུག་བློ་བཟང་དོན་གྲུབ། རྗེ་སངས་རྒྱས་ཡེ་ཤེས། པཎ་ཆེན་ཐམས་ཅད་མཁྱེན་
པ་བློ་བཟང་ཆོས་ཀྱི་རྒྱལ་མཚན། རྡོ་རྗེ་འཛིན་པ་དཀོན་མཆོག་རྒྱལ་མཚན་དཔལ་བཟང་
པོ༑ དེ་ཉིད་ལ་བདག་གིས་ཆོས་འདིའི་བཀའ་དྲིན་ལེགས་པར་ཐོབ། ཡང་ན། རྗེ་ཐམས་ཅད་
མཁྱེན་པ། རྗེ་ཤེས་རབ་སེང་གེ །འདུལ་འཛིན་མན་འདྲ། ཡང་རྗེ་ནས། འདུལ་འཛིན་གྲགས་
པ་རྒྱལ་མཚན། རྗེ་ཤེས་རབ་སེང་གེ་མན་འདྲ། དེ་ལྟར་རྗེ་བདག་ཉིད་ཆེན་པོས་བྱང་ཆུབ་
ལམ་རིམ་ཆེན་མོ་མཛད་ནས། སླར་ཡང་ལམ་རིམ་ཆེན་མོའི་ལུང་འདྲེན་དང་དགག་སྒྲུབ་
རྒྱས་པ་རྣམས་འཇོག་པར་མཛད་ནས་སྙིང་པོའི་གནད་རྣམས་མ་ཚང་བ་མེད་པར་ལེགས་
པར་བསྡུས་པའི་ལམ་རིམ་ཆུང་བ་མཛད། དེ་ལྟ་ནའང་གདུལ་བྱ་རྣམས་ཀྱི་བློའི་མཐུ་ཇེ་
ཞན་ལ་སོང་བར་བརྟེན། ལམ་རིམ་ཆེན་མོ་ལས། “འོན་ཀྱང་བཤད་པ་ཐམས་ཅད་ཉམས་

བླ་མ་བརྒྱུད་པའི་ཁུངས་བཤད་པ།
65
ལེན་དུ་འཁྱེར་ཤེས་པ་སྲིད་མཐའ་རུ་སྣང་བས་སྐྱོང་རྒྱུ་ཉེ་བར་བསྡུས་པ་རེ་ཡང་གུད་དུ་
བྱའོ༑༑”ཞེས་གསུངས་པའི་དགོངས་པ་ལེན་པར་མཛད་ནས། པཎ་ཆེན་ཐམས་ཅད་མཁྱེན་
པས་ལམ་རིམ་དམར་ཁྲིད་བདེ་ལམ་དང༌། རྒྱལ་དབང་ཐམས་ཅད་མཁྱེན་པ་ཆེན་པོས་
འཇམ་དཔལ་ཞལ་ལུང་མཛད་པ་རྣམས་རྒྱས་བསྡུས་འཚམ་ཞིང་ལུང་རིགས་ཀྱིས་མཐའ་
ཆོད་པས། རང་གིས་སྒོམ་པར་ནུས་ན་མི་ཆོག་རྒྱུ་མི་འདུག་ཀྱང༌། གཞན་གྱིས་དགོས་
ཚུལ་ནན་ཆེས་པ་དང༌། རང་ཉིད་བསོད་ནམས་ཀྱི་བསགས་རྒྱབ་ཆུང་ཞིང་བློའི་མཐུ་ཆུང་
བ་ལམ་གྱི་རིམ་པ་འདི་དག་ལ་གོ་བ་གཏིང་ཚུགས་པ་ཞིག་ཆགས་ན། ས་ལམ་མཐོན་པོའི་
རྩད་གཅོད་ལས་ཀྱང་གནད་ཆེ་བར་བསམས་ནས། ལམ་གྱི་གྲངས་དང་གོ་རིམ་ལམ་སོ་
སོའི་ངོ་བོ་རྣམས་རང་གི་བློས་གང་དཔོགས་ཀྱིས་འབྲི་བ་ལ། མཛད་པ་པོའི་ཆེ་བ། ཆོས་
ཀྱི་ཆེ་བ། ཆོས་ལ་ཉན་བཤད་ཇི་ལྟར་བྱ་བའི་ཚུལ་རྣམས་ལམ་རིམ་ཆེ་ཆུང་ལས་གསུངས་
པ་ལས་ཤེས་པར་བྱ་ཞིང༌། དེ་མཛད་པ་པོ་ཉིད་འདིའི་ཡང་མཛད་པ་པོའོ་ཞེས་གསུངས་
པའི་དོན་ལ་ཁ་ཅིག །ཇོ་བོ་དང་རྗེ་ཐུགས་རྒྱུད་གཅིག་པ་དེའི་དོན་དུ་མཛད་ལ། དེ་གཉིས་
ཐུགས་རྒྱུད་གཅིག་ཀྱང༌། རྗེ་བདག་ཉིད་ཆེན་པོ་ཐུགས་ཤིན་ཏུ་ཟབ་པས་རང་ཉིད་ཇོ་བོ་དང་
ཐུགས་རྒྱུད་གཅིག་པར་དངོས་སུ་ཞལ་གྱིས་ག་ལ་བཞེས། དེས་ན་དེའི་དོན་ནི། བྱང་ཆུབ་
ལམ་གྱི་སྒྲོན་མ་ནི། ལམ་རིམ། བསྟན་རིམ། ལམ་མཆོག་ཐམས་ཅད་ཀྱི་བཤད་བྱ་རྩ་བའི་
གཞུང་ཡིན་པས། འདིའི་ཡང་མཛད་པ་པོའོ་ཞེས་པ་དང་། སྐབས་འདིའི་མཛད་པ་པོ་ཡང་
ལམ་སྒྲོན་མཛད་པ་པོ་ཇོ་བོ་ལ་བྱེད་གསུངས་པ་ཡིན་ཏེ། དཔེར་ན་ཊཱིཀྐ་ཆེན་མོ་རྣམས་ཀྱི་
མཇུག་གི་དོན། མཛད་པ་པོ་གང་གིས་མཛད་པ་ཞེས་པ་དེ་ཉིད་ཐོག་མར་བླངས་ནས་
གསུངས་པ་བཞིན་ཡིན་པའི་ཕྱིར། ཡང་ལམ་ཡིག་འགའ་ཞིག་ལས། ཇོ་བོ་བོད་དུ་ལོ་བཅུ་
གསུམ་ཙམ་ལས་མ་བཞུགས་པར་བཤད་ཀྱང༌། རྗེ་རིན་པོ་ཆེས་ཇོ་བོ་བོད་དུ་ལོ་བཅུ་
༡ རྗེ་ཙོང་ཁ་པ་བློ་བཟང་གྲགས་པའི་གསུང་འབུམ། པ ལམ་རིམ་ཆེན་མོ། གཙང་དཔར། ཤོག་གྲངས་༤༦བ༡

66
ལམ་རིམ་མྱུར་ལམ།
བདུན་བཞུགས་པར་གསུངས་པ་འཐད་དེ། ཇོ་བོའི་རྣམ་ཐར་གྱི་ཁུངས་ནི་ནག་ཚོ་ལོ་ཙཱ་བ་
ལ་ཐུག་ལ། ནག་ཚོས་ཇོ་བོ་ལོ་བཅུ་དགུ་བསྟེན་པ་ལས། རྒྱ་གར་དུ་ལོ་གཉིས། བོད་དུ་ལོ་
བཅུ་བདུན་བསྟེན་པར་ནག་ཚོ་ཉིད་ཀྱིས་མཛད་པའི་བསྟོད་པ་བརྒྱད་ཅུ་པ་ལས་གསུངས་
པའི་ཕྱིར་ཏེ། “ལོ་ནི་བཅུ་དགུ་བསྟེན་ཅིང་འགྲོགས་ན་ཡང༌༎’ ཁྱོད་ཀྱི་སྐུ་གསུང་ཐུགས་ལ་
འཁྲུལ་པ་ཡི༎ ཉེས་པའི་དྲི་མ་བྱུང་བ་མཐོང་རེ་སྐན༎” ཞེས་དང༌། “ཁྱོད་སྔོན་སོ་མ་པུ་
རི་ན༎ རྟོག་གེ་འབར་བ་གསུང་བའི་ཚེ༎ ད་ནི་ལོ་ནི་ཉི་ཤུ་ན༎ ཚེ་ཡི་འདུ་བྱེད་གཏོང་
ཞེས་གསུངས༎ དེ་ནས་ལོ་གཉིས་ལོན་པ་ན༎ བོད་དུ་བྱོན་པའི་དུས་སུ་ནི། བྷི་ཀ་མ་ནི་
ཤཱི་ལ་ན༎ ད་ནི་ལོ་ནི་བཅོ་བརྒྱད་ན༎ ཚེ་ཡི་འདུ་བྱེད་བཏང་ནས་སུ༎ ལུས་འདི་བོད་དུ་
འཇོག་གོ་གསུང༌༎ ཇི་སྐད་གསུང་བཞིན་མ་འཁྲུལ་བར༎ བྱུང་བ་དེ་ནི་ངོ་མཚར་ཆེ༎”
ཞེས་གསུངས་པའི་ཕྱིར། འོ་ན་ལམ་སྒྲོན་ནམ་ལམ་རིམ་ལ་བརྟེན་ནས། བསྟན་པ་ཐམས་
ཅད་འགལ་མེད་དུ་རྟོགས་པ་དང༌། གསུང་རབ་མ་ལུས་པ་གདམས་ངག་ཏུ་འཆར་ན།
གསུང་རབ་ཀུན་གྱི་བརྗོད་བྱའི་ལམ་མཐའ་དག་སྐྱེས་བུ་གསུམ་གྱི་ལམ་གྱི་རིམ་པར་འདུ་
བའི་རྒྱུ་མཚན་དེ་གང༌། སྐྱེས་བུ་ཆེན་པོའི་ལམ་རྒྱུད་ལ་སྐྱེ་བ་ལ་སྐྱེས་བུ་འབྲིང་དང་ཐུན་
མོང་བའི་ལམ་སྔོན་དུ་འགྲོ་དགོས་པ་དང༌། སྐྱེས་བུ་འབྲིང་དང་ཐུན་མོང་བའི་ལམ་རྒྱུད་ལ་
སྐྱེ་བ་ལ། སྐྱེས་བུ་ཆུང་ངུ་དང་ཐུན་མོང་བའི་ལམ་རྒྱུད་ལ་སྐྱེ་བ་སྔོན་དུ་འགྲོ་བའི་ཚུལ་ཇི་ལྟ་
བུ་ཞེ་ན། གསུང་རབ་ཀུན་གྱི་བརྗོད་བྱའི་ལམ་མཐའ་དག་སྐྱེས་བུ་གསུམ་གྱི་ལམ་རིམ་དུ་
༡ ནག་ཚོ་ལོ་ཙཱ་བ་ཚུལ་ཁྲིམས་རྒྱལ་བའི་གསུང་། བསྟོད་པ་བརྒྱད་ཅུ་པ། ༢༠༠༣ ལོར་ཀན་སུའུ་མི་རིགས་དཔེ་སྐྲུན་ཁང་གིས་དཔར་སྐྲུན་ཞུས་པའི་
བློ་སྦྱོང་ཉེར་མཁོ་ཕྱོགས་བསྒྲིགས། ཤོག་གྲངས་༣༤༠།༧
༢ ནག་ཚོ་ལོ་ཙཱ་བ་ཚུལ་ཁྲིམས་རྒྱལ་བའི་གསུང༌། བསྟོད་པ་བརྒྱད་ཅུ་པ། ༢༠༠༣ ལོར་ཀན་སུའུ་མི་རིགས་དཔེ་སྐྲུན་ཁང་གིས་དཔར་སྐྲུན་ཞུས་པའི་
བློ་སྦྱོང་ཉེར་མཁོ་ཕྱོགས་བསྒྲིགས། ཤོག་གྲངས་༣༣༦།༢ ལས་བྱུང་བ་ཅུང་མི་འདྲ་སྟེ། “ཁྱོད་སྔོན་སོ་མ་བུ་རི་ན།། རྟོག་གེ་འབར་བ་གསུང་བའི་
ཚེ༑༑ ད་ནི་ལོ་ནི་ཉི་ཤུ་ན། ཚེ་ཡི་འདུ་བྱེད་བཏང་འགྱུར་གསུང༌།། དེ་ནས་ལོ་གཉིས་ལོན་པ་ན།། བོད་དུ་བྱོན་ཀའི་དུས་སུ་ནི༎ བི་ཀཱ་མ་ནི་ཤཱི་ལ་ན༎
ད་ནི་ལོ་ནི་བཅོ་བརྒྱད་ན། ཚེ་ཡི་འདུ་བྱེད་བཏང་ནས་སུ༎ ལུས་འདི་བོད་དུ་འཇོག་གོ་གསུང༌༎ ཇི་སྐད་གསུང་བཞིན་མ་འཁྲུལ་བར༎ བྱུང་བ་དེ་
ནི་ངོ་མཚར་ཆེ༎” ཞེས་སོ༎

བླ་མ་བརྒྱུད་པའི་ཁུངས་བཤད་པ།
67
འདུ་སྟེ། སངས་རྒྱས་ཀྱིས་ཐོག་མར་ཐུགས་བསྐྱེད། བར་དུ་ཚོགས་བསགས། མཐར་
མངོན་པར་རྫོགས་པར་སངས་རྒྱས་པའི་མཛད་པ་བསྟན་པ་སེམས་ཅན་ཁོ་ནའི་དོན་དུ་
ཡིན་པས། ཆོས་གསུངས་པ་ཐམས་ཅད་ཀྱང་སེམས་ཅན་ཁོ་ནའི་དོན་སྒྲུབ་པའོ། བསྒྲུབ་
དང་པོ་
བྱ་སེམས་ཅན་གྱི་དོན་ལ་གནས་སྐབས་མངོན་མཐོ་དང་མཐར་ཐུག་ངེས་ལེགས།
བསྒྲུབ་པ་ལས་བརྩམས་ཏེ་ཇི་སྙེད་གསུངས་པ་ཐམས་ཅད་ནི་སྐྱེས་བུ་ཆུང་ངུ་དངོས་སམ་
དེ་དང་ཐུན་མོང་བའི་ཆོས་སྐོར་དུ་འདུ། ངེས་ལེགས་ལ་ཡང་ཐར་པ་དང་ཐམས་ཅད་མཁྱེན་
པ་གཉིས་ལས། དང་པོ་བསྒྲུབ་པ་ལས་བརྩམས་ཏེ་ཇི་སྙེད་གསུངས་པ་ཐམས་ཅད་སྐྱེས་བུ་
འབྲིང་དང་ཐུན་མོང་བའི་ཆོས་སྐོར་དུ་འདུ། ཐམས་ཅད་མཁྱེན་པ་བསྒ